**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

****

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕҢЕШИ**

715600, Жалал-Абад шаары, Ж.Бакиев кѳчѳсү,38 715600, г. Жалал-Абад, ул. Ж.Бакиева, 38

тел: (03722) 5-32-37, факс 2-10-22 тел: (03722) 5-32-37, факс 2-10-22

**«05»-июль 2023-ж.**

**IX чакырылыш**

**кезексиз XXIX сессия**

**ТОКТОМ № 1 ПОСТАНОВЛЕНИЕ**

**Жалал-Абад шаардык кеңешинин 06.03.2023-жылдагы кезектеги XXVI сессиясынын №2 токтомуна өзгөртүү жана толуктоо киргизүү жөнүндө**

Кыргыз Республикасынын Бюджеттик кодексинин 78-беренесине ылайык, Кыргыз Республикасынын Министрлер Кабинетинин 2023-жылдын 19-июнундагы №348-т тескемесине ылайык, Жалал-Абад шаардык мэриясынын 26.06.2023-жылдагы чыг.№01-19/2276 сандуу катты шаардык кеңештин 29.06.2023-жылдагы бюджет, экономика, каржы жана салыктар боюнча туруктуу комиссиясынын отурумунда каралып, Депутаттардын Жалал-Абад шаардык кеңешинин кезексиз XXIX сессиясы

**ТОКТОМ КЫЛАТ:**

1. Жалал-Абад шаардык кеңешинин 06.03.2023-жылдагы кезектеги XXVI сессиясынын №2-токтомунун №1-тиркемесине өзгөртүү киргизилсин.
2. 2023-жылга Жалал-Абад шаарын өнүктүрүү боюнча иш-чаралар планын аткаруу максатында республикалык бюджеттен Жалал-Абад шаарынын жергиликтүү бюджетине бөлүнгөн 2,0 (эки миллиард) сом өлчөмүндөгү максаттуу трансферттерди №1-тиркемеге ылайык каржылоого макулдук берилсин.
3. Жалал-Абад шаарынын жергиликтүү бюджетине келип түшкөн максаттуу трансферттерди Жалал-Абад шаарынын 2023-жылга бекитилген бюджетине киреше жана чыгаша бөлүктөрүнө №1-тиркемеге ылайык өзгөрүүлөрдү тактоо Жалал-Абад шаарынын финансы башкармалыгын башчысына (Н.Хайткулов) милдеттендирилсин.
4. Жалал-Абад шаарын өнүктүрүү боюнча иш-чаралар планын аткарууда мыйзам талаптарын сактоо жана акча каражатын максаттуу пайдалануу жагы Жалал-Абад шаарынын мэрине (Э.Ормоков) милдеттендирилсин.
5. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеңештин жооптуу катчысына (О.Эшенкулов) милдеттендирилсин.
6. Ушул токтомдун аткарылышын көзөмөлгө алуу жагы шаардык кеңештин бюджет, экономика, каржы жана салыктар боюнча туруктуу комиссиясына милдеттендирилсин.
7. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыяланган күндөн тартып күчүнө кирет.

**Төраганын орун басары А.Дуйшеев**